cyanic-selkie/wikianc huggingface dataset:
আড়শা সমষ্টি উন্নয়ন ব্লক
কৃষি
২০১৩-১৪ সালের হিসেব অনুযায়ী, আড়শা সমষ্টি উন্নয়ন ব্লকের মোট সেচিত জমির পরিমাণ ১৫,৫৪৯.৯৮ হেক্টর, যার মধ্যে ১০,৯৮৪.২০ হেক্টর জমির খালের জলে সেচিত, ৩,৭৬৩.৭১ হেক্টর জমি জলাধারের জলে সেচিত, ১০.৫৭ হেক্টর জমি নদী থেকে তোলা জলে সেচিত, ১৯২.২০ হেক্টর জমি খনিত কূপের জলে সেচিত এবং ৫৯৯.৩০ হেক্টর জমি অন্য উপায়ে সেচিত হয়।
২০১৩-১৪ সালের হিসেব অনুযায়ী, আড়শা সমষ্টি উন্নয়ন ব্লকে ৩৯,০৯৪ হেক্টর জমি থেকে মোট ১০৪,৪২৩ টন আমন ধান (প্রধান শীতকালীন ফসল); ১৭ হেক্টর জমি থেকে ৪৫ টন বোরো ধান; ১৪০ হেক্টর জমি থেকে ২৭০ টন গম; ১২২ হেক্টর জমি থেকে ২২৬ জন ভুট্টা; ১০৭ হেক্টর জমি থেকে ৩,১৭৫ টন আলু; এবং ১৫০ হেক্টর জমি থেকে ৭,৪৬৭ টন আখ উৎপাদিত হয়। এছাড়াও এই ব্লকে মাসকলাই ও সরষে উৎপাদিত হয়।
ব্যাংক পরিষেবা
২০১৩-১৪ সালের হিসেব অনুযায়ী, আড়শা সমষ্টি উন্নয়ন ব্লকে ৫টি বাণিজ্যিক ব্যাংক ও ১টি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ
২০১৩-১৪ সালের হিসেব অনুযায়ী, আশড়া সমষ্টি উন্নয়ন ব্লকে ৬টি প্রান্তিক বাস রুট রয়েছে। নিকটবর্তী রেল স্টেশনটি ব্লক সদর থেকে ২০ কিলোমিটার দূরে অবস্থিত।
শিক্ষাব্যবস্থা
২০১৩-১৪ সালের হিসেব অনুযায়ী, আশড়া সমষ্টি উন্নয়ন ব্লকের ১৩৪টি প্রাথমিক বিদ্যালয়ে ১৬,৬৩৬ জন শিক্ষার্থী, ১৯টি মধ্য বিদ্যালয়ে ২,০৫৮ জন শিক্ষার্থী, ১টি উচ্চ বিদ্যালয়ে ৬৫৩ জন শিক্ষার্থী এবং ৯টি উচ্চ মাধ্যমিক বিদ্যালয়ে ১৩,২৩৮ জন শিক্ষার্থী পড়াশোনা করে। এই ব্লকের একটি সাধারণ কলেজে ১,০৫৬ জন শিক্ষার্থী, ১টি পেশাগত/প্রকৌশল প্রতিষ্ঠানে ১২ জন শিক্ষার্থী এবং বিশেষ ও অচিরাচরিত ধারার ২২৬টি শিক্ষাপ্রতিষ্ঠানে ৮,৬১৪ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, আড়শা সমষ্টি উন্নয়ন ব্লকের ৯৬টি জনবসতিপূর্ণ গ্রামের মধ্যে ৬টি গ্রামে একটিও বিদ্যালয় নেই, ৪৪টি গ্রামে দুই বা ততোধিক প্রাথমিক বিদ্যালয় আছে, ৩০টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১১টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
স্বাস্থ্য পরিষেবা
২০১৪ সালের হিসেব অনুযায়ী, আড়শা সমষ্টি উন্নয়ন ব্লকে একটি ব্লক প্রাথমিক স্বাস্থ্যকেন্দ্র এবং ২টি প্রাথমিক স্বাস্থ্যকেন্দ্র আছে। এগুলিতে মোট ৪৪টি শয্যা ও ৪ জন চিকিৎসক সুলভ। ব্লকের স্বাস্থ্যকেন্দ্র ও উপকেন্দ্রগুলিতে ৪,০০১ জন রোগী অন্তর্বিভাগে ও ২০৮,৬৭৪ জন রোগী বহির্বিভাগে চিকিৎসার সুযোগ পান।
সিরকাবাদে ৩০টি শয্যাবিশিষ্ট সিরকাবাদ গ্রামীণ হাসপাতাল হল এই ব্লকের প্রধান সরকারি চিকিৎসাকেন্দ্র। কাঁটাডিতে (৪টি শয্যাবিশিষ্ট) ও আশড়াতে (১০টি শয্যাবিশিষ্ট) প্রাথমিক স্বাস্থ্যকেন্দ্র আছে।
জগন্নাথ মন্দির, শিয়ালকোট
নির্মাণ
২০০৭ সালে শহরের প্যারিস রোডে পাঞ্জাবের মুখ্যমন্ত্রী চৌধুরি পারভেজ এলাহির ২০০,০০০ পাকিস্তানি টাকা অর্থসাহায্যে ১০০০ বছরের পুরনো, মন্দিরটি সংস্কার করা হয়েছিল ।জেলা শান্তি কমিটির সদস্য হকেম রতন লাল ভগতের প্রচেষ্টা এবং শিয়ালকোটের হিন্দু সম্প্রদায়ের অংশগ্রহণের কারণে সংখ্যালঘু এমপিএ জোসেফ হাকিম দিনার মাধ্যমে বিশেষ অনুদান দেওয়া হয়।
জিব্রিল সো
মোহামেদ জিব্রিল ইব্রাহিমা সো (Djibril Sow; জন্ম: ৬ ফেব্রুয়ারি ১৯৯৭; জিব্রিল সো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩ সালে, সো সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
দলগতভাবে, সো এপর্যন্ত ২টি শিরোপা জয়লাভ করেছেন, যার উভয়ই ইয়াং বয়েজের হয়ে জয়লাভ করেছেন।
প্রারম্ভিক জীবন
মোহামেদ জিব্রিল ইব্রাহিমা সো ১৯৯৭ সালের ৬ই ফেব্রুয়ারি তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।
টেক্সাস
টেক্সাস মার্কিন যুক্তরাষ্ট্রের একটি অঙ্গরাজ্য। ১৮৪৫ সালে যুক্তরাষ্ট্রের ২৮তম অঙ্গরাজ্য হিসেবে টেক্সাস অন্তর্ভুক্ত হয়। আয়তন এবং জনসংখ্যা উভয় দিক থেকেই টেক্সাস যুক্তরাষ্ট্রের দ্বিতীয় বৃহত্তম অঙ্গরাজ্য । যুক্তরাষ্ট্রের মধ্যবর্তী অংশের সবচেয়ে দক্ষিণের রাজ্য টেক্সাসের দক্ষিণে রয়েছে মেক্সিকোর সাথে সুদীর্ঘ আন্তর্জাতিক সীমারেখা। সীমান্তবর্তী অন্যান্য অঙ্গরাজ্যের মাঝে রয়েছে পশ্চিমে নিউ মেক্সিকো, উত্তরে ওকলাহোমা, উত্তর-পূর্বে আর্কানসাস এবং পূর্বে লুইজিয়ানা।
ইতিহাস
টেক্সাসের সূচনালগ্ন স্বাধীন রাষ্ট্র হিসেবে যার নাম প্রজাতন্ত্রী টেক্সাস।
১৮৩৫ সালের আগে টেক্সাস মেক্সিকোর অধীনে ছিল। মেক্সিকোতে সেসময় ফেডারালিস্ট এবং সেন্ট্রালিস্টদের মাঝে চরম উত্তেজনা বিরাজ করছিল। এই উত্তেজনার রেশ ধরে ১৮৩৫ সালের শেষদিকে টেক্সানরা ব্যাটল অফ গনজালেসে মেক্সিকোর সাথে সশস্ত্র সংঘাতে জড়িয়ে পড়ে। পরবর্তী দু'মাসের মধ্যেই মেক্সিকো টেক্সাসের সবগুলো যুদ্ধে পরাজয় বরণ করে। টেক্সাস সে সময় প্রতিনিধি নির্বাচন করে, যারা অন্তর্বর্তী সরকার গঠন করে। তবে অভ্যন্তরীণ সংঘাতে এই সরকার শীঘ্রই ক্ষমতা হারায়। ফলে ১৮৩৬ সালের প্রথম দু'মাস টেক্সাস বস্তুত সরকারবিহীন অবস্থায় থাকে। thumb|left|রিপাবলিক অফ টেক্সাস (১৮৩৬-১৮৪৫)
রাজনৈতিক এ গোলযোগের মাঝে মেক্সিকোর তদানীন্তন রাষ্ট্রপতি এন্টোনিও লোপেজ ডি সান্তা আনা টেক্সাস বিদ্রোহ দমন করতে নিজেই সেনাবাহিনী নিয়ে অগ্রসর হন।প্রাথমিকভাবে মেক্সিকোর অভিযান সফল হতে থাকে। জেনারেল হোসে ডি উরেয়া উপকূলজুড়ে টেক্সান প্রতিরোধ গুঁড়িয়ে দেন। মেক্সিকান সেনাবাহিনী কর্তৃক এসময় গোলিয়াদ গণহত্যার ঘটনা ঘটে।ব্যাটল অফ আলামোতে ১৩ দিন সান্তা আনার সৈন্যদল কর্তৃক অবরুদ্ধ থাকার পর টেক্সান প্রতিরোধ যোদ্ধারা পরাস্ত হয়। পরাজয়ের খবরে টেক্সাসের বসতি স্থাপনকারীদের মাঝে ব্যাপক উদ্বেগের সৃষ্টি হয়। নির্বাচিত টেক্সান প্রতিনিধিরা সম্মেলনের মাধ্যমে দ্রুত টেক্সাসের স্বাধীনতা ঘোষণা করতে উদ্যোগী হন। ১৮৩৬ সালের ২রা মার্চ টেক্সাস মেক্সিকো থেকে আনুষ্ঠানিকভাবে স্বাধীন হওয়ার ঘোষণা দেয়। অন্যান্য অনেক বসতি স্থাপনকারীর মত নব গঠিত সরকারও অগ্রসরমান মেক্সিকান সেনাবাহিনীর হাত থেকে বাঁচতে পালিয়ে যায়। কয়েক সপ্তাহ পিছু হটার পর স্যাম হিউস্টনের নেতৃত্বে টেক্সান বাহিনী ব্যাটল অফ স্যান জানকিতো তে সান্তা আনার সেনাবাহিনীকে আক্রমণ এবং পরাজিত করতে সমর্থ হয়। মেক্সিকান রাষ্ট্রপতি সান্তা আনা গ্রেপ্তার হয়ে ভালেস্কোর চুক্তি স্বাক্ষরে বাধ্য হন। ফলে যুদ্ধের আনুষ্ঠানিক সমাপ্তি ঘটে। thumb|left|[[ব্যাটল অফ স্যান জানকিতো তে মেক্সিকান জেনারেল আন্তোনিও লোপেজ ডি সান্তা আনার আত্মসমর্পণ]] টেক্সাস স্বাধীন হলেও দু'টি প্রতিপক্ষ টেক্সান দলের মাঝে চরম রাজনৈতিক মতবিরোধ দেখা দেয়। লামারের নতৃত্ব জাতীয়তাবাদী অংশটি টেক্সাসের স্বাধীনতা সুসংহত করে এর সীমানা প্রশান্ত মহাসাগর পর্যন্ত বিস্তৃত করার উদ্যোগে ব্রতী হয়। আমেরিকার আদিবাসীদেরকেও তারা টেক্সাস থেকে বহিস্কারের সিদ্ধান্ত নেয়। অন্যদিকে স্যাম হিউস্টনের নেতৃত্ব প্রতিপক্ষ দলটি যুক্তরাষ্ট্রের সাথে টেক্সাসের একীভূত হয়ে যাওয়া এবং আদিবাসীদের সাথে শান্তিপূর্ণ সহাবস্থানের পক্ষে অবস্থান গ্রহণ করে। এ ঘটনার সূত্র ধরে ১৮৪২ সালে স্যাম হিউস্টন টেক্সাসের রাজধানী অস্টিন থেকে হিউস্টনে স্থানান্তরের চেষ্টা করেন। ইতিহাসে এটিকে টেক্সাসের আর্কাইভ যুদ্ধ হিসেবে পরিচিত।
১৮৪২ সালে মেক্সিকো ছোট পরিসরে দু'বার টেক্সাস অভিযান চালায়। স্যান অ্যান্টোনিও শহরটি এসময় দু'দফায় মেক্সিকান বাহিনীর পদানত হয়। অভিযানে সাফল্য সত্ত্বেও মেক্সিকো টেক্সাস ভূ-খণ্ডে তাদের সেনা উপস্থিতি দীর্ঘায়িত করেনি। ফলে টেক্সাস প্রজাতন্ত্র টিকে থাকে। একই সময় আত্মরক্ষায় টেক্সাস প্রজাতন্ত্রের দুর্বলতা প্রকাশিত হয়ে পড়ায়, মার্কিন যুক্তরাষ্ট্রের সাথে একীভূত হয়ে যাবার আন্দোলনটি গতিশীল হতে থাকে।
ভূ-প্রকৃতি
রাজ্যের সীমানা তিনদিকে নির্ধারিত হয়েছে নদী দিয়ে।মেক্সিকোর সাথে পুরো বিভাজনরেখা বরাবর চলে গেছে রিও গ্রান্দে নদী। রেডরিভার নির্ধারণ করে টেক্সাসের সাথে ওকলাহোমা এবং আরকানসাসের সীমানা। পূর্বে সাবিনে নদী টেক্সাস এবং লুইজিয়ানাকে বিভাজন করেছে।
১০ টি ভিন্ন ভিন্ন জলবায়ু অঞ্চল, ১৪ টি ভিন্ন ধরনের ভূমি এবং ১১ টি ভিন্ন বাস্তুসংস্থানের কারণে টেক্সাসের জলবায়ু, ভূ-তত্ত্ব এবং জীব-বৈচিত্র্যের বিন্যাসটি বেশ জটিল।একটি ধারণা অনুযায়ী রাজ্যকে মূলত তিনটি অংশ ভাগ করে বর্ণনা করা যায়: উপসাগর তীরবর্তী সমতলভূমি, মধ্যভাগের নিচুভূমি, বিশাল সমভূমি-অববাহিকার বিন্যাস অঞ্চল।
জনপরিসংখ্যান
২০০৯ সালের হিসাব অনুযায়ী টেক্সাসের জনসংখ্যা ২৪,৭৮২,৪০৬ জন । ২০০০ সালের তুলনায় এ সংখ্যাটি প্রায় ১৬ শতাংশ বেশি । ২০০৪ সালের হিসাব অনুযায়ী রাজ্যের সাড়ে তিন মিলিয়ন বাসিন্দার জন্ম যুক্তরাষ্ট্রের বাইরে, যা রাজ্যের মোট জনসংখ্যার ১৫.৬ শতাংশ
টেক্সাসের জনসংখ্যার ঘনত্ব প্রতি বর্গমাইলে ৩৪.৮ জন যা সমগ্র যুক্তরাষ্ট্রের জনসংখ্যার ঘনত্ব ৩১ এর চাইতে খানিকটা বেশি ।
প্রধান শহর
[[Houston|thumb|left|হিউস্টন]] যুক্তরাষ্ট্রের সবচেয়ে জনবহুল ১০ টি শহরের মাঝে ৩ টিরই অবস্থান টেক্সাসে. এ তিনটি শহর যথাক্রমে হিউস্টন,ডালাস এবং স্যান অ্যান্টোনিও। যুক্তরাষ্ট্রের বড় পঁচিশটি শহরের মাঝেও এছাড়াও রয়েছে টেক্সাসের অস্টিন, ফোর্ট ওয়ার্থ এবং এল প্যাসো শহর। অন্তত ১০ লাখ বা তদূর্ধ্ব জনসংখ্যার চারটি মেট্রোপ্লেক্স হল ডালাস-ফোর্ট ওয়ার্থ-আর্লিংটন , হিউস্টন-সুগারল্যান্ড-বে টাউন, স্যান অ্যান্টোনিও-নিউ ব্রন্সফেল, অস্টিন-রাউন্ড রক-স্যান মার্কোস । এর মাঝে ডালাস-ফোর্ট ওয়ার্থ-আর্লিংটন মেট্রোপ্লেক্সের বাসিন্দা প্রায় ৬৩ লাখ মানুষ। হিউস্টন মেট্রোপলিটন এলাকায় বাস করে ৫৭ লাখ জন। টেক্সাসের সবচেয়ে উল্লেখযোগ্য তিনটি আন্তঃ-রাজ্য হাইওয়ে যথাক্রমে আই-৩৫ চলে গেছে ডালাস-ফোর্ট ওয়ার্থ থেকে দক্ষিণে অস্টিন হয়ে স্যান অ্যান্টোনিও । আই-৪৫ সংযুক্ত করে ডালাস আর হিউস্টনকে । আর আই-১০ সংযুক্ত করেছে স্যান অ্যান্টোনিও এবং হিউস্টিনকে। এ তিনটি হাইওয়ের শীর্ষের তিনটি বড় শহর এবং মধ্যবর্তী ত্রিভুজাকৃতি এলাকাতেই মূলত টেক্সাসের সবচেয়ে জনবহুল অন্যান্য শহরের এবং কাউন্টির অবস্থান । রাজ্যের জনসংখ্যার তিন চতুর্থাংশ মূলত এই অঞ্চলটিতেই বাস করে। ডালাস এবং হিউস্টন বিশ্বের বেটা সিটিগুলির মাঝে ইতোমধ্যেই স্বীকৃত ।
রাবিয়া ভুইয়া
রাবিয়া ভুইয়া বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রাবিয়া ভুইয়া সপ্তম জাতীয় সংসদের মহিলা আসন ১৯ থেকে জাতীয় পার্টির মনোনীত সংসদ সদস্য ছিলেন।
পঞ্চায়েত প্রজাতন্ত্র পার্টি
পঞ্চায়েত প্রজাতন্ত্র পার্টি একটি নেপালের রাজনৈতিক দল। এটি একটি ছোট ডানপন্থী দল। ৮ নভেম্বর ২০০২-এ এটি নেপাল সমতা পার্টি, দেশভক্ত প্রজাতান্ত্রিক পার্টি, জাতীয় জনমুক্তি পার্টি, রাষ্ট্রবাদী মিলন কেন্দ্র এবং রাষ্ট্রীয় প্রজাতন্ত্র পার্টি (জাতীয়তাবাদী) এর সাথে জাতীয়তাবাদী গণতান্ত্রিক ফ্রন্টে যোগ দেয়।
মুনির নানুতুবি
মুহাম্মদ মুনির নানুতুবি (উর্দু : محمد منیر نانوتوی) একজন ভারতীয় ইসলামি পণ্ডিত, সুন্নি হানাফি আলেম। তিনি দারুল উলুম দেওবন্দের ৭ম আচার্য ছিলেন।
জীবনী
তিনি ছিলেন বিখ্যাত লেখক মাওলানা মুহাম্মদ আহসান নানুতুবি ও মাওলানা মুহাম্মদ মাজহারের ছোট ভাই। তিনি উত্তর প্রদেশের নানুতুয়ায় ১৮৩১ সালে জন্মগ্রহণ করেছিলেন। তিনি প্রাথমিক শিক্ষা তাঁর পিতা হাফিজ লুৎফ আলীর কাছ থেকে পেয়েছিলেন এবং তারপরে দিল্লি কলেজে ভর্তি হন, সেখানে তিনি মাওলানা মামলুক আলী নানুতুবি, মুফতি সদরউদ্দিন আজুরদা এবং শাহ আবদুল গণি দেহেলভীর কাছ থেকে একাডেমিক শিক্ষা অর্জন করেছিলেন।
মুহাম্মদ মুনির ১৮৫৭ সালের সিপাহী বিদ্রোহে সক্রিয় যোদ্ধা ছিলেন। তিনি শামলির যুদ্ধে অন্য প্রবীণদের সাথে কাঁধে কাঁধ মিলিয়ে অংশ নিয়েছিলেন। এই যুদ্ধের পরে তিনি আত্মগোপনে চলে যান। সাধারণ ক্ষমা ঘোষণার পরে তিনি তার বড় ভাই মাওলানা মুহাম্মদ আহসানের নিকটে বেরিলিতে চলে যান এবং ১৮৬১ সালে বেরিলি কলেজে চাকরি পেয়েছিলেন। পেনশন না পাওয়া পর্যন্ত তিনি বেরেলিতে অবস্থান করেন। বেরিলিতে এই অবস্থানকালে তিনি তার ভাই, মাওলানা মুহাম্মদ আহসানের প্রেস, মাতবা-ই সিদ্দিক, বেরিলির ম্যানেজার হিসেবেও কাজ করেছিলেন।
তিনি ইমাম গাজ্জালির বই মিনহাজুল আবিদীনকে সিরাজুস সালিকিন শিরোনামে উর্দুতে অনুবাদ করেছেন যা মাতবা-ই সিদ্দিক থেকে ১৮৬৪ সালে প্রকাশিত হয়েছিল। তাঁর অন্যান্য কাজের মধ্যে রয়েছে ফওয়ায়েদে গারিবা যা তাসাউফের সমস্যা নিয়ে লেখা হয়েছে।
কুমিল্লা সরকারি মহিলা কলেজ
কুমিল্লা সরকারি মহিলা কলেজ হচ্ছে বাংলাদেশের কুমিল্লায় অবস্থিত একটি সরকারি কলেজ, যা ১৯৬০ সালে প্রতিষ্ঠিত হয়েছিল। এই কলেজটি উচ্চ মাধ্যমিক, স্নাতক এবং স্নাতকোত্তর পর্যায়ে কুমিল্লা শিক্ষা বোর্ডের অধিভুক্ত।
আল-মুকতাদি
আল-মুকতাদি (১০৫৬ - ফেব্রুয়ারি ১০৯৪) (আরবি: المقتدي 'অনুসারী') ছিলেন ১০৭৫ থেকে ১০৯৪ সাল পর্যন্ত বাগদাদে আব্বাসীয় খলিফা। তিনি ২৭তম আব্বাসীয় খলিফা হিসেবে তার দাদা আল-কা'ইমের উত্তরাধিকারি হন।
তিনি খলিফা আল-কায়িমের পুত্র মুহাম্মাদ ধাকিরাত এবং একজন আর্মেনিয় দাসী মেয়ের পুত্র হিসেবে জন্মগ্রহণ করেছিলেন।
তিনি সেলজুক সুলতান প্রথম মালিক শাহ দ্বারা সম্মানিত হয়েছিলেন, যার শাসনকালে সেলজুক বিজয়ের সবটুকু বিস্তৃত পরিসর জুড়ে খিলাফত স্বীকৃতি লাভ করেছিল। ফাতেমীয়দের কাছ থেকে পবিত্র শহরগুলো উদ্ধার হওয়ার সাথে সাথে আরবরা আবারও আব্বাসীয়দের আধ্যাত্মিক অধিকারের স্বীকৃতি দেয়।
মালিক-শাহ তাঁর কন্যা এবং আল-মুক্তাদির মধ্যে একটি বিবাহের ব্যবস্থা করেন, সম্ভবত একটি পুত্রের জন্মের পরিকল্পনা করেছিলেন, যিনি খলিফা ও সুলতান উভয়ের দায়িত্ব পালন করতে পারবে। দম্পতির একটি ছেলে হলেও মা তার শিশুকে নিয়ে ইসফাহানের দরবারে চলে যান। বিবাহের ব্যর্থতার পরে সুলতান খলিফার রাষ্ট্রীয় বিষয়ে হস্তক্ষেপের সমালোচনা করেন এবং তাঁকে বসরায় ফিরে যাওয়ার আদেশ পাঠান। তবে অল্প সময় পরে মালিক-শাহের মৃত্যুর কারণে আদেশটি নিষ্ক্রিয় হয়ে যায়।
রাজীব গান্ধী জাতীয় সদ্ভাবনা পুরস্কার
'রাজীব গান্ধী জাতীয় সদ্ভাবনা পুরস্কার' একটি ভারতীয় পুরস্কার যেটি জাতীয় শান্তি, সংহতি এবং সাম্প্রদায়িক ঐক্য প্রসারে বিশেষ অবদানের জন্য দেওয়া হয়। প্রাক্তন প্রধানমন্ত্রী রাজীব গান্ধীর অবদানের স্মৃতি স্মারক হিসেবে ১৯৯২ সাল থেকে ভারতীয় জাতীয় কংগ্রেসের (আই.এন.সি.) ভারতীয় জাতীয় কংগ্রেস কমিটি এই পুরস্কারটির প্রচলন করে, যার স্বীকৃতি স্বরূপ একটি মানপত্র ও নগদ ১০ লক্ষ টাকা প্রদান করা হয়। এই পুরস্কারটি ২০শে অগস্ট, রাজীব গান্ধীর জন্মবার্ষিকী যা "সদ্ভাবনা দিবস" (সংহতি দিবস) হিসাবে পালন করা হয়, প্রদান করা হয়।
রথযাত্রা
রথযাত্রা বা রথদ্বিতীয়া একটি আষাঢ় মাসে আয়োজিত অন্যতম প্রধান হিন্দু উৎসব। ভারতের ওড়িশা, ঝাড়খণ্ড, পশ্চিমবঙ্গ, পশ্চিমবঙ্গে ও বাংলাদেশে এই উৎসব বিশেষ উৎসাহ উদ্দীপনার মধ্য দিয়ে পালিত হয়। এছাড়া ইসকনের ব্যাপক প্রচারের জন্য এখন এটি বিশ্বব্যাপী অনুষ্ঠিত হয়। দীর্ঘ বিচ্ছেদের পর কৃষ্ণের বৃন্দাবন প্রত্যাবর্তনের স্মরণে এই উৎসব আয়োজিত হয়ে থাকে। ভারতের সর্বাধিক প্রসিদ্ধ রথযাত্রা ওড়িশার পুরী শহরের জগন্নাথ মন্দিরের রথযাত্রা। পশ্চিমবঙ্গের পূর্ব মেদিনীপুরের মহিষাদল, শ্রীরামপুর শহরের মাহেশের রথযাত্রা, গুপ্তিপাড়ার বৃন্দাবনচন্দ্র মঠের রথ, কলকাতা র রথ এবং বাংলাদেশের ইসকনের রথ ও ধামরাই জগন্নাথ রথ বিশেষ প্রসিদ্ধ।
ব্যুৎপত্তি
রথযাত্রা দুটি সংস্কৃত শব্দ থেকে উদ্ভূত হয়েছে, ‘রথ’ শব্দের আভিধানিক অর্থ অক্ষ, যুদ্ধযান বা কোনোপ্রকার যানবাহন অথবা চাকাযুক্ত ঘোড়ায় টানা হালকা যাত্রীবাহী গাড়ি। এবং যাত্রা হলো কোথাও গমন, অতিবাহন বা তীর্থযাত্রা।
অন্যদিকে জগন্নাথ শব্দটির ব্যুৎপত্তিগত অর্থ “জগৎ” বা বিশ্বব্রহ্মাণ্ডের প্রভু”। “জগন্নাথ” কথাটি তৎপুরুষ সমাস। এটি “জগৎ” ও “নাথ” শব্দের সংমিশ্রণ গঠিত। যেমন “জগৎ” (যার মূল ধাতু “গম্”, অর্থাৎ “যা কিছু চলে”) এবং (“নাথ” অর্থাৎ, প্রভু বা আশ্রয়) শব্দটির সংমিশ্রণে গঠিত। সুতরাং “জগন্নাথ” অর্থ “যিনি এই বিশ্বব্রহ্মান্ডের আশ্রয় চলমান জগতের আশ্রয়দাতা অর্থাৎ প্রভু”।
প্রতিমা তৈরির ইতিহাস
ব্রহ্মাণ্ডপুরাণ অনুযায়ী, কৃষ্ণ তাঁর ভক্ত রাজা ইন্দ্রদ্যন্মুর সম্মুখে আবিভূর্ত হয়ে পুরীর সমুদ্রতটে ভেসে আসা একটি কাষ্ঠখণ্ড দিয়ে তাঁর মূর্তি নির্মাণের আদেশ দেন। মূর্তিনির্মাণের জন্য রাজা একজন উপযুক্ত কাষ্ঠশিল্পীর সন্ধান করতে থাকেন। তখন এক রহস্যময় বৃদ্ধ ব্রাহ্মণ কাষ্ঠশিল্পী তাঁর সম্মুখে উপস্থিত হন এবং মূর্তি নির্মাণের জন্য কয়েকদিন সময় চেয়ে নেন। সেই কাষ্ঠশিল্পী রাজাকে জানিয়ে দেন মূর্তি নির্মাণকালে কেউ যেন তাঁর কাজে বাধা না দেন। বন্ধ দরজার আড়ালে শুরু হয় কাজ। রাজা ও রানি সহ সকলেই নির্মাণকাজের ব্যাপারে অত্যন্ত আগ্রহী হয়ে ওঠেন। প্রতিদিন তাঁরা বন্ধ দরজার কাছে যেতেন এবং শুনতে পেতেন ভিতর থেকে খোদাইয়ের আওয়াজ ভেসে আসছে। ৬-৭ দিন বাদে যখন রাজা বাইরে দাঁড়িয়েছিলেন এমন সময় আওয়াজ বন্ধ হয়ে যায়। অত্যুৎসাহী রানি কৌতুহল সংবরণ করতে না পেরে দরজা খুলে ভিতরে প্রবেশ করেন। দেখেন মূর্তি তখনও অর্ধসমাপ্ত এবং কাষ্ঠশিল্পী অন্তর্ধিত। এই রহস্যময় কাষ্ঠশিল্পী ছিলেন দেবশিল্পী বিশ্বকর্মা। মূর্তির হস্তপদ নির্মিত হয়নি বলে রাজা বিমর্ষ হয়ে পড়েন। কাজে বাধাদানের জন্য অনুতাপ করতে থাকেন। তখন দেবর্ষি নারদ তাঁর সম্মুখে আবির্ভূত হন। নারদ রাজাকে সান্ত্বনা দিয়ে বলেন এই অর্ধসমাপ্ত মূর্তি পরমেশ্বরের এক স্বীকৃত স্বরূপ ও এই অসম্পূর্ণ রুপেই পূজা শুরু করতে বলেন।
রথযাত্রা প্রচলন
কথিত আছে, আষাঢ় মাসের শুক্ল দ্বিতীয়ায় বলরাম ও বোন সুভদ্রার সঙ্গে মাসির বাড়ি যান জগন্নাথ। মাসির বাড়ি অর্থাৎ ইন্দ্রদ্যুম্নের পত্নী গুন্ডিচার বাড়ি। সেখান থেকে আবার সাতদিন পর মন্দিরে ফিরে আসেন জগন্নাথ। এটাকেই জগন্নাথ দেবের মাসির বাড়ি যাওয়া বলে৷ পরপর তিনটি সুসজ্জিত রথে চেপে মাসির বাড়ির উদ্দেশ্যে যান জগন্নাথ। এই যাওয়াকে সোজা রথ আর ফিরে আসাকে উল্টো রথ বলে।
পরবর্তী
১৫৬৮-তে প্রথমবার জগন্নাথ মন্দির হামলা করেন বাংলার সুলতানের সেনাপতি কালাপাহাড়। ফলে ওই বছর থেকে প্রায় ন'বছর অর্থাৎ ১৫৭৭ পর্যন্ত বন্ধ রথযাত্রা উৎসব।
জগন্নাথ রথযাত্রা, পুরী
বাম|থাম্ব|600x600পিক্সেল|ভারতের [[ওড়িশা|ওড়িশায় রথযাত্রা]] রথযাত্রার দিন পুরী জগন্নাথ মন্দির সহ বিশ্বের বিভিন্ন মন্দিরে জগন্নাথ, বলরাম ও সুভদ্রা মূর্তি মন্দির বাহিরে সর্বসমক্ষে বাহির করা হয়। তারপর তিনটি সুসজ্জিত রথে (কোনো কোনো স্থলে একটি সুসজ্জিত সুবৃহৎ রথে) বসিয়ে দেবতাদের পূজা সম্পন্নপূর্বক রথ টানা হয়। পুরীতে রথ টানতে প্রতি বছর লক্ষাধিক পূণ্যার্থীর সমাগম হয়। এখানে তিন দেবতাকে গুণ্ডিচা মন্দিরে জগন্নাথদেবের মাসির বাড়ি নিয়ে যাওয়া হয়। পুরীতে বছরে এই একদিনই অহিন্দু ও বিদেশীদের মন্দির চত্বরে এসে দেবদর্শনের অনুমতি দেওয়া হয়। পুরীতে যে রথগুলি নির্মিত হয় তাদের উচ্চতা ৪৫ ফুট। বিভিন্ন জাতীয় ও আন্তর্জাতিক টেলিভিশন চ্যানেলে এই রথযাত্রা সরাসরি সম্প্রচারিত হয়।
মার্কিন যুক্তরাষ্ট্রে রথযাত্রা
আন্তর্জাতিক কৃষ্ণ ভাবনামৃত সংঘের মাধ্যমে ১৯৬৮ সাল থেকে বিশ্বের বেশিরভাগ প্রধান শহরে রথযাত্রা উৎসব একটি সাধারণ দৃশ্য হয়ে উঠেছে । এখন বিশ্বব্যাপী একশোরও বেশি শহরে বার্ষিক উত্সব পালিত হয়।
রাশিয়ায় রথযাত্রা
থাম্ব|[[রাশিয়ায় হিন্দুধর্ম|রাশিয়ার রাজধানী মস্কোতে রথযাত্রা উৎসব]] ১৯৬৮ সাল থেকে ইসকন হরে কৃষ্ণ আন্দোলনের ফলশ্রুতিতে সারা বিশ্বের বিভিন্ন শহরে রথযাত্রা শুরু হয়। এই সংঘের নেতা এ সি ভক্তিবেদান্ত স্বামী প্রভুপাদ লন্ডন, মন্ট্রিয়ল, প্যারিস, বার্মিংহাম, নিউ ইয়র্ক সিটি, টরোন্টো, সিঙ্গাপুর, সিডনি, পার্থ, ভেনিস প্রভৃতি শহরে রথযাত্রা উৎসবের জনপ্রিয়তা বৃদ্ধি করতে সক্ষম হন। ঢাকা ইস্‌কন রথযাত্রা, স্বামীবাগ (৯দিন ব্যাপী অনুষ্ঠান ও লক্ষাধিক ভক্তের সমাগম) ধামরাই রথযাত্রা বাংলাদেশের সর্বাধিক বৃহৎ রথ উৎসব।
ধামরাই জগন্নাথ রথযাত্রা
ধামরাই জগন্নাথ রথ বাংলাদেশের ধামরাইতে অবস্থিত হিন্দু দেবতা জগন্নাথকে উৎসর্গ করা হয়েছে । বার্ষিক জগন্নাথ রথযাত্রা একটি বিখ্যাত হিন্দু উৎসব যা হাজার হাজার মানুষকে আকর্ষণ করে। ধামরাইয়ের রথযাত্রা বাংলাদেশের হিন্দু সম্প্রদায়ের জন্য অন্যতম গুরুত্বপূর্ণ উৎসব। মূল ঐতিহাসিক রথটি ১৯৭১ সালে পাকিস্তান সেনাবাহিনী পুড়িয়ে দেয় এরপর থেকে ভারতীয় সহায়তায় রথটি পুনর্নির্মাণ করা হয়।
মাহেশের রথযাত্রা
মাহেশের রথযাত্রা পুরীর রথযাত্রার পর ভারতের দ্বিতীয় প্রাচীনতম রথযাত্রা, এটি ১৩৯৬ খ্রিস্টাব্দ থেকে পালিত হয়ে আসছে। এটি পশ্চিমবঙ্গের শ্রীরামপুরের মাহেশে অনুষ্ঠিত একটি মাসব্যাপী উৎসব এবং সেই সময়ে একটি বিশাল মেলা অনুষ্ঠিত হয়। মন্দির থেকে গুন্ডিচা বাড়ি (মাসির বাড়ি) এবং পিছনের যাত্রায় ভগবান জগন্নাথ, বলরাম এবং সুভদ্রার রথের সাথে সংযুক্ত লম্বা দড়ি (রশি) টানার অংশীদার হওয়ার জন্য লোকেরা ভিড় করে। কৃষ্ণের সঙ্গে সুভদ্রার পূজা হয় জগন্নাথ যাত্রায়।
উল্লেখযোগ্য রথযাত্রা
বাম|থাম্ব|নবদ্বীপে জগন্নাথের রথযাত্রা।
রথযাত্রা ও লটকন
পূর্ববঙ্গ ও পশ্চিমবঙ্গ উভয়ই অংশেই রথযাত্রার সাথে লটকন ওতপ্রোতভাবে জড়িয়ে আছে। রথযাত্রার দিন ও উল্টো রথের দিন লটকন কেনার প্রচলন আছে। ১৯৪৭ ও ১৯৭১ সালে যথাক্রমে ভারত ভাগ ও বাংলাদেশ স্বাধীনের পর পূর্ববঙ্গের হিন্দুরা ভারতের বিভিন্ন অংশে চলে আসেন। ফলত পূর্ববঙ্গীয় ধারা ভারতেও বিভিন্ন জায়গায় চলে আসে। সেই ভাবেই ভারতের বাঙালি মূলত পূর্ববঙ্গীয় অধ্যুষিত অঞ্চলে লটকনের প্রভাব আছে। বাংলাদেশের ধামরাই ও টাঙ্গাইল রথে লটকনের প্রচলন আছে। ভারতেও কোচবিহার, নবদ্বীপ ইত্যাদি স্থানে রথের দিন লটকন বিক্রি হয়।
চিত্র সম্ভার
থাম্ব|নবদ্বীপের সমাজবাড়ির নৃসিংহ মন্দিরে জগন্নাথ বলরাম সুভদ্রার হাত পা সহ পূর্ণাঙ্গ মূর্তি, যা অন্যতম। ডান|থাম্ব|[[পুরী|পুরীর রথযাত্রা উৎসব। জেমস ফার্গুসন অঙ্কিত চিত্র।]] থাম্ব|[[পুরী|পুরীর জগন্নাথ মন্দিরের মহাসড়কে রথযাত্রার আয়োজন]]
জেবা ইসলাম সিরাজ
জেবা ইসলাম সিরাজ একজন বাংলাদেশী বিজ্ঞানী। তিনি ধান গবেষণার জন্য বেশি পরিচিত। উন্নয়নশীল লবণ-সহনশীল ধান উৎপাদনের জন্য তিনি গবেষণা করে যাচ্ছেন। এই ধান বাংলাদেশের উপকূলীয় অঞ্চলের জন্য অধিক উপযোগী হবে। তিনি বর্তমানে ঢাকা বিশ্ববিদ্যালয়য়ের প্রাণরসায়ন ও আণবিক জীববিজ্ঞান বিজ্ঞান বিভাগে অধ্যাপক হিসেবে নিয়োজিত আছেন।
একাডেমিক ক্যারিয়ার
জেবা ইসলাম সিরাজ ছাত্র জীবনে অনেক মেধাবী ছিলেন। তিনি প্রাথমিক জীবন থেকেই অদম্য মেধা শক্তির পরিচয় দিয়েছিলেন। উচ্চ মাধ্যমিকে ভালো ফলাফল নিয়ে পাশ করে  ঢাকা বিশ্ববিদ্যালয়ে ভর্তি হন। সেখান থেকে ১৯৮০ সালে স্নাতক ডিগ্রী অর্জন করেন। একই বিশ্ববিদ্যালয় থেকে ১৯৮২ সালে স্নাতকোত্তর সম্পন্ন করেন।  এরপর ১৯৮৬ সালে প্রাণরসায়ন থেকে পিএইচ.ডি করেন গ্লাসগো বিশ্ববিদ্যালয় থেকে। একই বছর লিভারপুল বিশ্ববিদ্যালয়ে যান পোস্ট-ডক্টরেট করার জন্য। এরপর দেশে ফিরে ১৯৮৮ সালে তিনি ঢাকা বিশ্ববিদ্যালয়ের প্রভাষক হিসেবে জীবপ্রযুক্তি ও আণবিক জীববিজ্ঞান বিভাগে যোগদান করেন। ১৯৯১ সালে পদন্নোতি হয়ে সহযোগী অধ্যাপক এবং ১৯৯৭ সালে অধ্যাপক হন।
গবেষণা কার্যক্রম
জেবা ইসলাম সিরাজ ঢাকা বিশ্ববিদ্যালয়ে একটি ভাল-সজ্জিত প্ল্যান্ট বায়োটেকনোলজি ল্যাবরেটরি প্রতিষ্ঠা করেন। তিনি জেনারেশন চ্যালেঞ্জ প্রোগ্রাম (জিসিপি) এর কো-প্রিন্সিপাল হিসেবে দায়িত্ব পালন করেন। কৃষি উৎপাদন বৃদ্ধির জন্য কীভাবে আণবিক জীববিজ্ঞান কাজে লাগানো যায়, তা নিয়েও কাজ শুরু করেন। বাংলাদেশের উপকূলীয় অঞ্চলে লবণ সহনশীল ধানবীজ রোপণ করলে অনেক ভালো ফসল পাওয়া যাবে। এই লক্ষ্যে তার গবেষণা কার্যক্রম চালিয়ে যান।
জেবা ইসলাম সিরাজ ভিজিটিং সায়েন্টিস্ট হিসেবে (ড. জন বেনেট এর সঙ্গে লবণাক্ততা সহনশীল ধা্নবীজ নির্মানের জন্য; জানুয়ারী-মার্চ ১৯৯৮), পিবিজিবি ও সিএসডব্লিউএস বিভাগ, ইরি (ইরি-পেত্রা বাংলাদেশ প্রকল্প উন্নয়নের উপর এমভি চালের, জুন ১১-২৯, ২০০২ এবং জুন ১৬-২০, ২০০৩), বিউমন্টে ইউএসডিএ গবেষণা কেন্দ্রে, টেক্সাস, মার্কিন যুক্তরাষ্ট্র (অগাস্ট. ৪-১৬, ২০০৩) এবং এ বিভাগের আণবিক সেল এবং উন্নয়নমূলক জীববিজ্ঞান, ইউনিভার্সিটি অব টেক্সাস, অস্টিন, মার্কিন যুক্তরাষ্ট্র; ইত্যাদি হিসেবে কাজ করেন।
সোফিয়া ওয়াদিয়া
সোফিয়া ওয়াদিয়া, (বিবাহের পূর্বনাম- সোফিয়া  ক্যামাচু), ছিলেন কলম্বিয়া বংশোদ্ভুত ভারতীয় অধ্যাত্মবিদ, সাহিত্যিক, পেন ইন্টারন্যাশনালের সর্বভারতীয় কেন্দ্রের প্রতিষ্ঠাতা এবং এর জার্নাল “দ্য ইন্ডিয়ান পিইএন” -এর প্রতিষ্ঠাতা-সম্পাদক। তিনি বেঙ্গালুরুস্থিত দ্য ইন্ডিয়ান ইন্সটিটিউট অভ ওয়ার্লড কালচার এবং  মুম্বইয়ের এশিয়ান বুক ট্রাস্ট - এর সহ-প্রতিষ্ঠাতা। ভারত সরকার ১৯৬০ খ্রিস্টাব্দে  তাকে সমাজসেবী হিসাবে দেশের সেরা চতুর্থতম বেসামরিক সম্মান পদ্মশ্রী প্রদান করে।
জীবনী
সোফিয়া কামাচো ১৯০১ খ্রিস্টাব্দে আমেরিকার কলম্বিয়াতে জন্মগ্রহণ করেন। তিনি কলম্বিয়া, লন্ডন এবং নিউ ইয়র্কে পড়াশুনা করেন। ইউরোপে ভ্রমণকালে ১৯২৭ খ্রিস্টাব্দে তার সাক্ষাত হয় ভারতীয় অধ্যাত্মবিদ, ব্রহ্মজ্ঞানী পণ্ডিত বি পি ওয়াদিয়ার সঙ্গে। তিনি তার দর্শনে প্রভাবিত হন এবং ১৯২৮ খ্রিস্টাব্দে বিবাহ বন্ধনে আবদ্ধ হন। পরের বৎসরেই তিনি স্বামীর সঙ্গে ভারতে আসেন এবং তার কাজে নিজেকে লিপ্ত করেন। ওয়াদিয়া দম্পতি ইউরোপের বিভিন্ন স্থানে ইউনাইটেড লজ অফ থিওসোপিস্টসের শাখা প্রতিষ্ঠা করেন। এবং ১৯২৯ খ্রিস্টাব্দে ভারতের মুম্বাইয়ে প্রথম শাখা স্থাপন করেন ।
ওয়াদিয়া দম্পতি ১৯৩০ খ্রিস্টাব্দে মুম্বাইয়ে পেন ইন্টারন্যাশনালের  সর্বভারতীয় কেন্দ্র প্রতিষ্ঠা করেন।  এবং দুটি জার্নাল - ‘দ্য ইন্ডিয়ান পিইএন’ ,’দি আর্যপথ’ প্রকাশের সূচনা করেন। সোফিয়া আমৃত্যু দ্য ইন্ডিয়ান পিইএন এর সম্পাদনা করেন। ১৯৪৫ খ্রিস্টাব্দে দক্ষিন ভারতের কর্নাটক রাজ্যের ব্যাঙ্গালুরুর নিকটস্থ বাসভানগুডিতে “দ্য ইন্ডিয়ান ইন্সটিটিউট অফ ওয়ার্ল্ড কালচার” প্রতিষ্ঠা করেন। চল্লিশের দশকে তিনি দুটি অসাধারণ বই প্রকাশ করেন। ১৯৩৬ খ্রিস্টাব্দে দ্য ব্রাদারহুড অফ রিলিজিয়ন” এবং ১৯৪১ খ্রিস্টাব্দে “প্রিপারেশন ফর সিটিজেনশিপ” প্রথম বইটির দ্বিতীয় সংস্করণ  মহাত্মা গান্ধীর মুখবন্ধসহ  ১৯৪৪ খ্রিস্টাব্দে প্রকাশিত হয়। দ্বিতীয় বইটির মুখবন্ধ লেখেন নোবেলজয়ী বিশ্বকবি রবীন্দ্রনাথ ঠাকুর। রচনা করেন। মুম্বইয়ে "এশিয়ান বুক ট্রাস্ট" স্থাপনে তিনি মুখ্য ভূমিকা পালন করেন। এখানে থেকে তার স্বামী উল্লেখযোগ্য রচনা "দ্য গান্ধীয়ান ওয়ে" পরবর্তীতে প্রকাশিত হয়।
জন ইনভেরারিটি
রবার্ট জন ইনভেরারিটি (John Inverarity; জন্ম: ৩১ জানুয়ারি, ১৯৪৪) পশ্চিম অস্ট্রেলিয়ার সুবিয়াকো এলাকায় জন্মগ্রহণকারী অস্ট্রেলীয় কোচ ও সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৮ থেকে ১৯৭২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও সাউথ অস্ট্রেলিয়ার প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জন ইনভেরারিটি।
প্রথম-শ্রেণীর ক্রিকেট
পার্থের স্কচ কলেজে পড়াশোনা করেছেন তিনি। ১৯৬২ থেকে ১৯৮৫ সাল পর্যন্ত মোট তেইশ বছর জন ইনভেরারিটি’র প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন অস্ট্রেলিয়াকে পাঁচ বছর নেতৃত্ব দেন। তন্মধ্যে, চারবারই শেফিল্ড শিল্ডের শিরোপা বিজয়ে সক্ষমতা দেখায় ও স্বর্ণালী সময় অতিবাহিত করে।
শিক্ষকতা পেশায় নিয়োজিত ছিলেন তিনি। অ্যাডিলেড ে স্থানান্তরিত হলে সাউথ অস্ট্রেলিয়ায় যোগদান করেন। ১৯৮১ ও ১৯৮২ সালে শিল্ডের শিরোপা পায় তাঁর নতুন দল। অ্যাডিলেড ওভালে ব্যাটিংকালে ক্রিকেটের ইতিহাসের সর্বাপেক্ষা অপ্রত্যাশিত আউটের সাথে নিজ নামকে জড়িয়ে রেখেছেন। গ্রেগ চ্যাপেলের বলে শূন্য রানে পরিষ্কার বোল্ড হলে আম্পায়ার কলিন ইগার পুনরায় তাঁকে ডেড বলের কারণে ব্যাটিং করার জন্যে আমন্ত্রিত হন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করার সুযোগ পেয়েছিলেন তিনি। ২৫ জুলাই, ১৯৬৮ তারিখে লিডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে জন ইনভেরারিটি’র। একই দলের বিপক্ষে ১০ আগস্ট, ১৯৭২ তারিখে ওভালে সর্বশেষ টেস্টে অংশগ্রহণ করেছিলেন।
১৯৬৮ সালে অস্ট্রেলিয়া দলের সদস্যরূপে ইংল্যান্ড গমন করেন। ওভাল টেস্টে ব্যক্তিগত সেরা ইনিংস ৫৬ রান তুলেন। ১৯৭২ সালে লিডসে ব্যক্তিগত সেরা বোলিং পরিসংখ্যান ৩/২৬ গড়েন।
খেলার ধরন
১৯৭০-এর দশকের শেষার্ধ্ব থেকে ১৯৮০-এর সূচনাকাল পর্যন্ত শেফিল্ড শিল্ডে খেলেন। তন্মধ্যে, ওয়েস্টার্ন অস্ট্রেলিয়া ও সাউথ অস্ট্রেলিয়ার পক্ষে অধিনায়কেরও দায়িত্বভার বহন করেছিলেন তিনি। দীর্ঘদিনের খেলোয়াড়ী জীবনের অধিকাংশ সময়ই চমৎকার ব্যাটসম্যান হিসেবে সুনাম কুড়িয়েছেন। তবে, সেরা অধিনায়ক ও তাত্ত্বিক হিসেবে বিশ্ব সিরিজ ক্রিকেট চলাকালে জাতীয় দলের অধিনায়কত্বের বিষয়ে যদি তিনি থাকতেন তাহলে হয়তোবা অস্ট্রেলিয়ার টেস্ট ইতিহাস ভিন্নতর হতে পারতো। ৪০ বছর বয়সী বব সিম্পসনের কাছ থেকে গ্রাহাম ইয়ালপের কাছে অধিনায়কত্ব চলে যায়। মাইক ব্রিয়ারলি’র ইংল্যান্ড দল ৫-১ ব্যবধানে অ্যাশেজ জয় করে। চার বছরে তিনি মাত্র ছয়টি টেস্টে অংশগ্রহণ করার সুযোগ পান।
রাজ্য ক্রিকেট দলে অসামান্য অবদানের স্বীকৃতিস্বরূপ ওয়েস্টার্ন অস্ট্রেলিয়ান ক্রিকেট অ্যাসোসিয়েশন কর্তৃপক্ষ ওয়াকা গ্রাউন্ডের একটি স্ট্যান্ডের নাম তাঁর সম্মানার্থে নামাঙ্কিত করে। ১৯৭০ সালে ওয়াকার উদ্বোধনী টেস্টে ঐ স্ট্যান্ডের নাম ছিল ‘টেস্ট স্ট্যান্ড’। পরবর্তীতে এর নাম পুনরায় পরিবর্তন করে ‘ইনভেরারিটি-ওয়েস্টার্ন আন্ডাররাইটার্স স্ট্যান্ড’ রাখা হয়।
অবসর
৪১ বছর বয়সে ১৯৮৫ সালে ক্রিকেট খেলা থেকে অবসর গ্রহণ করেন। ইংরেজ কাউন্টি ক্লাব কেন্ট ও ওয়ারউইকশায়ারের কোচের দায়িত্ব পালনের পূর্ব-পর্যন্ত শিক্ষকতা পেশায় নিয়োজিত ছিলেন।
খেলা থেকে অবসর গ্রহণের পর ২০১১ থেকে ২০১৪ সময়কালে ক্রিকেট অস্ট্রেলিয়ার দল নির্বাচকমণ্ডলীর সভাপতির দায়িত্ব পালন করেন। পরবর্তীতে ২ মে, ২০১৪ তারিখে রড মার্শ তার স্থলাভিষিক্ত হন। ২০১১ সালে ক্রিকেট অস্ট্রেলিয়ার পূর্ণাঙ্গকালীন নির্বাচকমণ্ডলীর সভাপতি হিসেবে তাকে নির্বাচিত করা হয়। জিওফ লসন, টম মুডি, রড মার্শ ও সাবেক সভাপতি ট্রেভর হন্সের ন্যায় তারকা খেলোয়াড়দের কাছ থেকে প্রতিদ্বন্দ্বিতার সম্মুখীন হয়েছিলেন।
ব্যক্তিগত জীবন
পিতা মার্ভ ইনভেরারিটি ১৯৩০ ও ৪০-এর দশকে ওয়েস্টার্ন অস্ট্রেলিয়ার পক্ষে প্রথম-শ্রেণীর খেলায় অংশ নিয়েছেন। পরবর্তীকালে তিনি ওয়েস্টার্ন অস্ট্রেলিয়ান ক্রিকেট অ্যাসোসিয়েশনের জ্যেষ্ঠ প্রশাসক হিসেবে কাজ করেছেন।
স্বীয় কন্যা এলিসন ইনভেরারিটি অস্ট্রেলিয়ার পক্ষে ১৯৯২, ১৯৯৬ ও ২০০০ সালের অলিম্পিক গেমসে উচ্চ লম্ফ বিভাগে অংশ নিয়েছেন।
কুয়েতের সাধারণ নির্বাচন, ২০১৩
পটভূমি
২০১২ সালের ফেব্রুয়ারিতে নির্বাচিত জাতীয় পরিষদ সাংবিধানিক আদালতের দ্বারা ভেঙ্গে যাওয়ার পরে ডিসেম্বর ২০১২-এ প্রারম্ভিক নির্বাচন অনুষ্ঠিত হয়েছিল, কারণ ২০০৯ সালে আমির সাবাহ আল-সাবাহ কর্তৃক নির্বাচিত পূর্ববর্তী পরিষদ ভেঙে দেওয়াকে অসাংবিধানিক বলে গণ্য করা হয়েছিল। ডিসেম্বর ২০১২ এর নির্বাচনের ছয় সপ্তাহ আগে, নির্বাচনী আইন পরিবর্তন করা হয়েছিল যাতে ভোটারদের ভোটের সংখ্যা চার থেকে একটিতে কমিয়ে দেওয়া হয়। বিরোধী দলগুলি এই পরিবর্তনগুলিকে প্রত্যাখ্যান করেছে, দাবি করেছে যে এটি সরকারকে নির্বাচনে কারচুপি করতে দেবে।
সংবিধান অনুযায়ী ১৬ জুন বিলুপ্তির ৬০ দিনের মধ্যে নির্বাচন হওয়ার কথা ছিল। তারা মূলত ২৫ জুলাইয়ের জন্য নির্ধারিত ছিল, কিন্তু পরে প্রার্থী নিবন্ধন প্রক্রিয়ায় বিলম্বের কারণে স্থগিত করা হয়েছিল; নির্বাচনী আইনে নির্বাচনের এক মাস আগে নিবন্ধন শুরু করতে হবে, কিন্তু মন্ত্রিসভা প্রক্রিয়াটি স্থগিত রেখেছিল যখন এটি সাংবিধানিক আদালতের রায়ের কারণ প্রকাশের জন্য অপেক্ষা করেছিল যা পূর্ববর্তী জাতীয় পরিষদ ভেঙে দিয়েছিল।
প্রচারণা
ধর্মনিরপেক্ষ জাতীয় গণতান্ত্রিক জোট ঘোষণা করেছে যে তারা ডিসেম্বর ২০১২-এর নির্বাচন বর্জন করার পর নির্বাচনে প্রতিদ্বন্দ্বিতা করবে। তবে, অন্যান্য উদারপন্থী দল, জাতীয়তাবাদী দলগুলির সাথে একত্রে বলেছে যে তারা জুলাইয়ের নির্বাচন বয়কট করবে।
ফলাফল
অ্যাসোসিয়েটেড প্রেসের মতে, উদারপন্থী আইনপ্রণেতারা অন্তত ছয়টি আসন লাভ করেছেন। কংগ্রেসনাল রিসার্চ সার্ভিস জানিয়েছে যে উদারপন্থীরা ৯টি আসন জিতেছে, যা তাদেরকে সরকারপন্থী স্বাধীনদের পরে সংসদে বৃহত্তম রাজনৈতিক ব্লকে পরিণত করেছে। ফক্স নিউজ জানিয়েছে যে উপজাতি ব্লক ৫০ সদস্যের সংসদে কমপক্ষে ১০টি আসন জিতেছে। দুজন নারী নির্বাচিত হয়েছেন। সুন্নি ইসলামপন্থীরা জিতেছে ৩টি আসনে। ২০১২ সালের ডিসেম্বরে শিয়া দলটি ১৭টি আসনে জয়ী হওয়ার পর প্রাথমিকভাবে আটটি আসনে নেমে আসে। ২০১৪ সালে একটি সংসদীয় উপ-নির্বাচনের পরে, শিয়া গোষ্ঠী সংসদে তাদের ভাগ বাড়িয়ে ১০ টি আসনে উন্নীত করে। সব মিলিয়ে স্বতন্ত্র সংসদ সদস্য ছিলেন ৩৬ জন।
আফটারমেথ
নির্বাচনের পর, মারজুক আল-ঘানিম ৬৫ ভোটের মধ্যে ৩৬টি পেয়ে স্পীকার নির্বাচিত হন, আলী আল-রশিদ (১৮ ভোট) এবং রউধন আল-রৌধন (৮ ভোট) কে পরাজিত করেন।
কাঠুয়া জেলা
কাঠুয়া জেলা হল ভারতের জম্মু ও কাশ্মীরের একটি জেলা। এই জেলার উত্তর-পশ্চিমে জম্মু, উত্তরে ডোডা এবং উধমপুর জেলা, পূর্বে হিমাচল প্রদেশ, দক্ষিণে পাঞ্জাব এবং পশ্চিমে পাকিস্তানের কার্যকরী সীমানা ঘিরে রয়েছে। এর ভূখণ্ড পাঞ্জাব/কাশ্মীর সীমান্তে সমৃদ্ধ কৃষিক্ষেত্র, হিমালয়ের পাদদেশে পূর্ব দিকে সমভূমি এবং পূর্বে পাহাড়ি পাহাড়ি অঞ্চল নিয়ে গঠিত।
কাঠুয়া জেলাটি আটটি ব্লকে বিভক্ত। এই ব্লকগুলি হল বন, বার্নোটি, বাশোলি, বিল্লাওয়ার, দুগ্গান, ঘাগওয়াল, হিরানগর, কাঠুয়া এবং লোহাই মলহার। এই জেলাতে প্রায় ৫১২টি গ্রাম রয়েছে।
কাঠুয়ার ঐতিহ্যবাহী ভাষা হ'ল ডোগ্রি। পূর্ব পাহাড়ী অঞ্চলে পাহাড়ি ভাষার প্রচলন রয়েছে। শিক্ষার প্রধান মাধ্যম হ'ল ইংরেজি, হিন্দি এবং উর্দু।
মুসলিম প্রধান রাজ্যের কাঠুয়া জেলা জম্মু জেলার মতো একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৬,১৫,৭১১; হিন্দু ধর্মাবলম্বী ছিল ৮৬.১১%, মুসলমানরা ১০.৪২%, শিখ ১.৫৫% এবং অন্যান্য (প্রধানত খ্রিস্টান) ০.৪২%।
অপেক্ষাকৃত নিরাপদ অঞ্চল, কাঠুয়া পাঞ্জাব অঞ্চলের ভারতীয় অংশের পাঞ্জাব রাজ্যে খালিস্তান বিচ্ছিন্নতাবাদী আন্দোলনের দ্বারা দীর্ঘ বিদ্রোহ থেকে রক্ষা পেয়েছিল, যা ১৯৯০-এর দশকের গোড়ার দিকে এর দক্ষিণে এসে শেষ হয়েছিল এবং এই জেলার উত্তরের দিকের জেলাগুলিতে কাশ্মীর উপত্যকায় চলমান বিদ্রোহ ১৯৮০-এর দশকে শুরু।
ইতিহাস
আন্দোত্র বংশের যোধ সিংহ প্রায় ২ হাজার বছর আগে হস্তিনাপুর থেকে কাঠুয়া চলে এসেছিলেন বলে বিশ্বাস করা হয়।
জনসংখ্যার উপাত্ত
২০১১ সালের আদমশুমারি অনুসারে কাঠুয়া জেলার জনসংখ্যা ৬,১৬,৪৩৫ জন, যা প্রায় সলোমন দ্বীপপুঞ্জের বা মার্কিন যুক্তরাষ্ট্রের ভার্মন্ট রাজ্যের সমান। এটি জনসংখ্যার হিসাবে ভারতের মোট ৬৪০টি জেলার মধ্যে ৫২১তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৪৬জন (৬৪০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ২০.৫৩%। কাঠুয়াতে লিঙ্গ অনুপাত হচ্ছে - প্রতি ১,০০০ পুরুষের বিপরীতে ৮৯০ জন মহিলা এবং এর সাক্ষরতার হার ৭৩.০৯%।
শ্রী জগন্নাথ পুরী মন্দির (দক্ষিণ আফ্রিকা)
শ্রীজগন্নাথ পুরী মন্দির দক্ষিণ আফ্রিকার কোয়া-জুলু নাটাল প্রদেশের ইনান্ডা স্থিত একটি প্রাদেশিক ঐতিহ্যস্থল। ১৯৭৯ সালের দক্ষিণ আফ্রিকার সরকারি গেজেট অনুসারে জানা যায়, "২৩ মিটার দীর্ঘ শিখর, অষ্টভূজ কৌণিক দরজাশীর্ষবিশিষ্ট এবং গম্বুজযুক্ত... এই নয়নাভিরাম মন্দিরটি নির্মাণ করেছিলেন পণ্ডিত শীষকিশন মহারাজ। ইনি একজন হিন্দু পুরোহিত ছিলেন এবং ১৮৯৫ সালে দক্ষিণ আফ্রিকায় চলে আসেন। যুদ্ধপ্রিয় দেবতা জগন্নাথীর (জগন্নাথ) সম্মানে এই মন্দিরের চতুর্পাশ্বে পরিখা খোঁড়া হয়েছিল।"
নেপাল তরাই কংগ্রেস
নেপাল তরাই কংগ্রেস নেপালের একটি রাজনৈতিক দল ছিল। দলটি ১৯৫১ সালে বেদানন্দ ঝা দ্বারা প্রতিষ্ঠিত হয়েছিল, যার উদ্দেশ্য ছিল তরাইয়ের স্বায়ত্তশাসন চাওয়া।
নেপালি কংগ্রেস থেকে বিভক্ত হয়ে দলটি প্রতিষ্ঠিত হয়।
দলটি হিন্দিকে তেরাইয়ের ভাষা হিসেবে স্বীকৃতি দেওয়ার আহ্বান জানায়। সরকার অবশ্য হিন্দিকে স্বীকৃতি দিতে রাজি ছিল না। পরিবর্তে এটি বলে যে তরাইতে বেশ কয়েকটি ভাষা কথ্য ছিল, যেমন মৈথিলি, ভোজপুরি, আওয়াধি এবং থারু।
ইন্ডিয়ান আইডল
ইন্ডিয়ান আইডল হচ্ছে পপ আইডল বিন্যাসের ভারতীয় সংস্করণ, যেটি ২০০৪ সাল হতে সনি এন্টারটেইনমেন্ট টেলিভিশনে সম্প্রচারিত হচ্ছে। এটি ২০০৪–০৫ সালে, প্রথম আসরের মাধ্যমে ভারতে প্রচার শুরু করে, পরবর্তীতে দ্বিতীয় (২০০৫–০৬), তৃতীয় (২০০৭) চতুর্থ (২০০৮–০৯), পঞ্চম (২০১০) এবং ষষ্ঠ আসর (২০১২) আয়োজিত হয়েছে। সপ্তম এবং অষ্টম আসরের জন্য ইন্ডিয়ান আইডল জুনিয়র মূল অনুষ্ঠানটিকে প্রতিস্থাপন করে; অতঃপর ২০১৬ সালে, নবম আসরের মাধ্যমে পুনরায় মূল অনুষ্ঠানে ফিরে আসে। পরবর্তীতে, ২০১৮ সালে এই অনুষ্ঠানের দশম আসর অনুষ্ঠিত হয়েছে এবং ২০১৯ সালে, একাদশ আসর শুরু হয়েছে।
১ম আসর
অনু মালিক ফারাহ খান সোনু নিগম আমান বর্মা মিনি মাথুর
২য় আসর
মিনি মাথুর
৩য় আসর
জাভেদ আখতার অনু মালিক আলিশা চিনয় উদিত নারায়ণ
হুসাইন কুওয়াজরওয়ালা মিনি মাথুর
৪র্থ আসর
অনু মালিক জাভেদ আখতার কৈলাশ খের সোনালী বেন্দ্রে
হুসাইন কুওয়াজরওয়ালা মেয়াং চ্যাং
৫ম আসর
অনু মালিক সুনিধি চৌহান সালিম মার্চেন্ট অভিজিৎ সাওয়ান্ত হুসাইন কুওয়াজরওয়ালা
৬ষ্ঠ আসর
অনু মালিক সুনিধি চৌহান সালিম মার্চেন্ট আশা ভোঁসলে
হুসাইন কুওয়াজরওয়ালা অভিজিৎ সাওয়ান্ত
ইন্ডিয়ান আইডল জুনিয়র ১
বিশাল দাদলানি শ্রেয়া ঘোষাল শেখর রবজিয়ানী
ইন্ডিয়ান আইডল জুনিয়র ২
সালিম মার্চেন্ট সোনাক্ষী সিনহা বিশাল দাদলানি
হুসাইন কুওয়াজরওয়ালা আশা নেগি
৯ম আসর
অনু মালিক ফারাহ খান সোনু নিগম করণ ওয়াহী পরিতোষ ত্রিপাঠী
১০ম আসর
অনু মালিক; পরবর্তীতে জাভেদ আলী তাকে প্রতিস্থাপন করেন নেহা কক্কড় বিশাল দাদলানি মনিশ পল
১১তম আসর
হিমেশ রেশামিয়া; পরবর্তীতে অনু মালিক তাকে প্রতিস্থাপন করেন বিশাল দাদলানি নেহা কক্কড়
আদিত্য নারায়ণ
তথ্যসূত্র
গাঢ় লেখা
আহমদ সাইদ দেহলভি
আহমদ সাইদ দেহলভী জমিয়তে ওলামায়ে হিন্দের সভাপতি, আলেম ও দেশপ্রেমিক ছিলেন।
জন্ম
তিনি ১ রবিউস সানী ১৩০২ হিজরী ৫ ডিসম্বর ১৮৮৮ সালে দিল্লীতে জন্ম গ্রহণ করেন। তার বাবার নাম হাফেজ নবাব মির্জা ।তার দাদার নাম খাজা নবাব আলী।তিনি দিল্লী শহরের প্রসিদ্ধ বুযুর্গ ছিলেন।
শিক্ষা
তিনি মৌলভী আব্দুল মাজিদ মুস্তফা থেকে প্রাথমিক শিক্ষা লাভ করেন। হিফজুল কুরআন ও উচ্চশিক্ষা সমাপ্ত করেন মাদরাসা আমিনিয়্যাহ দিল্লী থেকে।
রচনাবলী
তিনি অনেকগুলো বই রচনা করেছেন তন্মধ্যে-
মৃত্যু
৪ ডিসেম্বর ১৯৫৯ সালে মাগরিব নামাযের পর তিনি ইনতিকাল করেন।
অনিমা রায়
অনিমা রায় একজন বাংলাদেশি সঙ্গীত শিল্পী। তিনি প্রধানত রবীন্দ্র সঙ্গীত (রবীন্দ্রনাথের গান) গেয়ে থাকেন। তিনি দেবাশীষ চক্রবর্তী, সাধন চন্দ্র বর্মনের কাছ থেকে এবং ললিতকলা একাডেমি থেকে সঙ্গীত শিখেন। এরপর তিনি ওয়াহিদুল হক, সানজিদা খাতুন ও মিতা হকের অধীনে প্রশিক্ষণ নেন। তিনি ছায়ানট থেকেও রবীন্দ্র সংগীতের উপর কোর্স সম্পন্ন করেছেন।
কর্মজীবন
অনিমা রায় ঢাকা বিশ্ববিদ্যালয়ের নাটক বিভাগের আংশিক সময়ের অধ্যাপিকা ছিলেন এবং সম্প্রতি তিনি জগন্নাথ বিশ্ববিদ্যালয়ে সঙ্গীত বিভাগের অধ্যাপিকা হিসেবে কাজ করছেন। অধ্যাপনার কাজ ছাড়াও, তিনি একজন প্রতিষ্ঠিত রবীন্দ্র সঙ্গীত শিল্পী। তিনি রবীন্দ্র সঙ্গীতের ওপর ছয়টি অ্যালবাম প্রস্তুত করেছেন, পাঁচ নম্বর অ্যালবামটির নাম ছিল রবির আলো, যেটিতে ভারতীয় সঙ্গীত শিল্পী প্রত্যুষ ব্যানার্জিরও অবদান রয়েছে।
পুরস্কারসমূহ
অনিমা রায় তার ষষ্ঠ অ্যালবামের জন্যে শ্রেষ্ঠ রবীন্দ্র সঙ্গীত শিল্পী বিভাগে '১২তম চ্যানেল আই সঙ্গীত পুরস্কার' পেয়েছেন।
রাষ্ট্রীয় প্রজা পার্টি
রাষ্ট্রীয় প্রজা পার্টি ছিল নেপালের একটি রাজনৈতিক দল, এটি ১৯৫২ সালে প্রতিষ্ঠিত হয়েছিল, যখন মাতৃকা প্রসাদ কৈরালা নেপালি কংগ্রেস থেকে বিচ্ছিন্ন হয়েছিলেন। দলের নেতা হিসেবে এমপি কৈরালাকে রাজা প্রধানমন্ত্রী নিযুক্ত করেছিলেন। দলটি অবশ্য নিজস্ব কোনো বড় সমর্থন ভিত্তি গড়ে তুলতে পারেনি। দলের একটি বিচ্ছিন্ন দল পরে টাঙ্ক প্রসাদ আচার্যের প্রজা পরিষদে যোগ দেয়।
রে টমলিনসন
রেমন্ড স্যামুয়েল টমলিনসন (জন্ম: ২৩ এপ্রিল, ১৯৪১-মার্চ ৫, ২০১৬) বিখ্যাত মার্কিন কম্পিউটার বিজ্ঞানী ও বিশ্বের প্রথম ই-মেইল প্রবর্তনকারী। ১৯৭১ সালে ইন্টারনেটের সূচনাকারী আরপানেটে রে টমলিনসন প্রথম ই-মেইল পাঠান। এর আগে একই কম্পিউটারের বিভিন্ন ব্যবহারকারীদের মধ্যে মেইল আদান-প্রদান করা যেত। কিন্তু টমলিনসনের পদ্ধতিতে প্রথমবারের মতো আরপানেটে যুক্ত বিভিন্ন হোস্টের মধ্যে বার্তা আদান-প্রদান সম্ভব হয়। তিনিই প্রথম কম্পিউটার এবং এর ব্যবহারকারীদের মধ্যে পার্থক্য বোঝানোর জন্য ব্যবহারকারীর নামের সামনে @ চিহ্নটি ব্যবহার শুরু করেন।তারপর থেকে ই-মেইলে এই চিহ্নটি ব্যবহার হয়ে আসছে। ইন্টারনেট হল অব ফেমে রে টমলিনসনের কাজ সম্পর্কে বলা হয়েছে,"টমলিনসনের ই-মেইল প্রোগ্রাম মানুষের পারস্পরিক যোগাযোগ ব্যবস্থাকে বদলে দিয়ে একটি নতুন বিপ্লবের সূচনা করে"।
কর্মজীবন
নিউইয়র্ক শহরের আমস্টারডাম শহরে জন্মের পরপরই টমলিনসন পরিবারের সঙ্গে ভেইল মিলস নামের একটি গ্রামে চলে যান। সেখানেই তার পড়াশোনা শুরু। সেখানকার স্কুলে পড়াশোনা শুরু করে পরে নিউইয়র্কের ট্রয়ে অবস্থিত রেনসেলার পলিটেকনিক ইনস্টিটিউট থেকে তড়িৎকৌশলে বিএসসি ডিগ্রী পান ১৯৬৩ সালে। পড়ার সময় আইবিএমের কো-অপ প্রোগ্রামে অংশ নেন। স্নাতক হওয়ার পর তড়িৎকৌশলে পড়ালেখা অব্যাহত রাখার জন্য তিনি ম্যাসাচুসেট্‌স ইনস্টিটিউট অব টেকনোলজিতে চলে যান। সেখানে স্পীচ কমিউনিকেশন গ্রুপের সঙ্গে কাজ করেন। ১৯৬৫ সালে তিনি স্নাতকোত্তর ডিগ্রী লাভ করেন। মাস্টার্সের অভিসন্দর্ভের জন্য তিনি একটি এনালগ-ডিজিটাল হাইব্রিড স্পীচ সিনথেসাইজার ডেভেলপ করেন। ১৯৬৭ সালে বোল্ট, বারানেক ও নিউম্যান নামে (বর্তমানে বিবিএন টেকনোলজিস) একটি প্রযুক্তি প্রতিষ্ঠানে যোগ দেন। সেখানে তিনি TENEX-এর উদ্ভাবনে সহায়তা করেন যার মধ্যে ছিল আরপানেটের অপারেটিং সিস্টেম, নেটওয়ার্ক নিয়ন্ত্রক প্রোগ্রাম এবং টেলনেট বাস্তবায়ন। এ সময় তিনি CPYNET নামে একটি প্রোগ্রাম লেখেন যা আরপানেটের এক কম্পিউটার থেকে অন্য কম্পিউটারে নথি স্থানান্তর করতে পারতো। ঐ সময় টাইম শেয়ারিং কম্পিউটারের একজন ব্যবহারকারী একই কম্পিউটারের আর একজন ব্যবহারকারীকে বার্তা পাঠানোর জন্য SNDMSG নামে একটি প্রোগ্রাম ব্যবহার করতো। টমলিনসনকে দায়িত্ব দেওয়া হয় এই প্রোগ্রামটিকে পরিবর্তন করে এক কম্পিউটারের ব্যবহারকারী যেন অন্য কম্পিউটারের ব্যবহারকারীকে বার্তা প্রেরণ করতে পারে তার ব্যবস্থা করতে। তিনি তার CPYNET প্রোঁগ্রাম থেকে কোডিংয়ের অংশ বিশেষ SNDMSG-এ যুক্ত করলে সেটি এক কম্পিউটারের ব্যবহারকারীর বার্তা অন্য কম্পিউটারের ব্যবহারকারীকে পাঠানোর জন্য উপযুক্ত হয়। আর এভাবেই বিশ্বের প্রথম ই-মেইল চালু হয়। ২০১৬ সালের ৫ মার্চ আকস্মিকভাবে হৃদযন্ত্রের ক্রিয়া বন্ধ হয়ে টমলিনসন মারা যান।
ই-মেইলের প্রথম ব্যবহার
টমলিনসন প্রথম যে ইমেইলটি পাঠান সেটি ছিল পরীক্ষামূলক। টমলিনসন এটিকে গুরুত্বহীন বলেছেন এবং এটি সংরক্ষণও করা হয়নি, যেটি ছিল এমন অর্থহীন "QWERTYUIOP", প্রচলিত ইংরেজি কী-বোর্ডের উপরের সারির অক্ষরগুলো নিয়ে। মাঝে মাঝে ভুলভাবে বলা হয় "প্রথম ইমেইল ছিল QWERTYUIOP"। টমলিনসন পরে বলেছেন, "পরীক্ষামূলক বার্তাগুলো মনে রাখার মত কিছু ছিল না তাই আমি সেগুলো মনেও রাখিনি।" "
শুরুর দিকে তাঁর ই-মেইল সিস্টেমকে তেমন গুরুত্বপূর্ণ মনে করা হয়নি। তাঁর এক সহকর্মী জেরি বার্চফিলকে তিনি বলেছিলেন,"কাউকে বলো না। এগুলো আমাদের করার কথা ছিল না।"
থারুহাট তরাই পার্টি নেপাল
থারুহাট তরাই পার্টি নেপাল (थरुहट तराई पार्टी नेपाल)  নেপালের একটি রাজনৈতিক দল ছিল। এর নেতৃত্বে ছিলেন ভানুরাম চৌধুরী। এটি এপ্রিল ২০১৭ সালে নেপাল লোকতান্ত্রিক ফোরামের সাথে একীভূত হয়।
২০১৩ সালের নেপালের গণপরিষদ নির্বাচনে থারুহাট তরাই পার্টি দুটি আসন জিতেছিল।
ধারক বন্দর
১৯৩৩ সালের নভেম্বর মাসে পেনসিলভানিয়ার, এনোলায় পেনসিলভানিয়া রেলরোড সংস্থা বিশ্বের প্রথম অভ্যন্তরীণ ধারক বন্দর চালু করে।
মহানটী
মহানটী ( মহা অভিনেত্রী) হল নাগ আশ্বিন রচিত এবং পরিচালিত ২০১৮ সালের একটি ভারতীয় তেলুগু ভাষার জীবনীমূলক নাট্য চলচ্চিত্র। বৈজয়ন্তী মুভিজ এবং স্বপ্না সিনেমার অধীনে এটি প্রযোজনা করেছিলেন সি অশ্বিনী দত্ত, স্বপ্না দত্ত, এবং প্রিয়াঙ্কা দত্ত। ছবিটি ভারতীয় অভিনেত্রী সাবিত্রীর জীবন অবলম্বনে নির্মিত হয়েছিল, তাঁর ভূমিকায় অভিনয় করেছিলেন কীর্তি সুরেশ এবং জেমিনি গণেশন চরিত্রে অভিনয় করেছিলেন তেলুগু ছবিতে নবাগত দুলকার সলমান। এই ছবিতে সামান্থা আক্কিনেনি, বিজয় দেবরকোন্ডা, শালিনী পাণ্ডে, রাজেন্দ্র প্রসাদ, প্রকাশ রাজ এবং ভানুপ্রিয়া সহ অভিনেতা চরিত্রে অভিনয় করেছিলেন, নাগা চৈতন্য এবং মোহন বাবু অতিথি শিল্পী হিসেবে অভিনয় করে ছিলেন। এটি সাবিত্রীর জীবন অনুসরণে তৈরি, দেখানো হয়েছে উল্কার গতিতে তাঁর খ্যাতির চূড়ায় ওঠা, গণেশনের সাথে বিবাহ, এবং পরবর্তীকালে আকর্ষণীয়তা থেকে পতন। এটি সামান্থা এবং দেবরকোন্ডা দ্বারা অভিনীত যথাক্রমে একজন সাংবাদিক এবং একজন চিত্রগ্রাহকের দৃষ্টিকোণ থেকে দেখানো হয়েছে।
২০১৭ সালের ২৯শে মে হায়দ্রাবাদে এই ছবির মুখ্য চিত্রগ্রহণ শুরু হয়েছিল। ২০১৫ সালে ইয়েভাডে সুব্রাহ্মণিয়াম এর পরে এটি পরিচালক অশ্বিনের দ্বিতীয় ছবি। দানি সানচেজ-লোপেজ ছবির চিত্রগ্রহণ পরিচালনা করেছিলেন এবং কোটাগিরি ভেঙ্কটেশ্বর রাও চলচ্চিত্রটির সম্পাদনার দায়িত্বে ছিলেন। পোশাক পরিকল্পনা করেছিলেন গৌরাঙ্গ শাহ এবং নবীন সাঙ্গলি। চলচ্চিত্রটির সংগীত পরিচালনা করেছিলেন মিকি জে মেয়ার, সেটি ইতিবাচক পর্যালোচনা পেয়েছিল। ২০১৮ সালের ৯ই মে মহানটী প্রেক্ষাগৃহে মুক্তি পেয়েছিল। ২০১৮ সালের ১১ই মে তামিল এবং মালয়ালম ভাষায় এই চলচ্চিত্রের ভাষান্তরিত সংস্করণগুলি মুক্তি পেয়েছিল। তামিল সংস্করণের শিরোনাম ছিল নাদিগইয়ার থিলাগম।
মাতারবাড়ী বিধানসভা কেন্দ্র
মাতারবাড়ী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (পাঁচ বার)।
মহানটী
ছবিটি সমালোচনামূলক এবং বাণিজ্যিক সাফল্য পেয়েছিল, সাবিত্রীর চরিত্রে কীর্তির অভিনয় প্রশংসিত হয়েছিল। চলচ্চিত্রটি ভারতের আন্তর্জাতিক চলচ্চিত্র উৎসবের মূলধারার অংশ ৪৯ তম আন্তর্জাতিক চলচ্চিত্র উৎসবে প্রদর্শিত হয়েছিল, এবং এটি সাংহাই আন্তর্জাতিক চলচ্চিত্র উৎসবেও প্রদর্শিত হয়েছিল। এটি ২০১৮ সালে মেলবোর্নের ভারতীয় চলচ্চিত্র উৎসবে "ইকুইটি ইন সিনেমা পুরস্কার" অর্জন করেছিল। ২০১৯ সালে ৬৬তম জাতীয় চলচ্চিত্র পুরস্কার প্রদান অনুষ্ঠানে, ছবিটি তিনটি পুরস্কার জিতেছিল, এগুলি হল তেলুগু ভাষার সেরা পূর্ণ দৈর্ঘ্যের চলচ্চিত্র, সেরা অভিনেত্রী এবং অসামান্য পোশাক পরিকল্পনা।
মাতারবাড়ী বিধানসভা কেন্দ্র
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫০,৫৮৬ জন, যার মধ্যে পুরুষ ভোটার ২৫,৮১৮ জন এবং নারী ভোটার ২৪,৭৬৮ জন। মাতারবাড়ী বিধানসভা কেন্দ্রে ২০১৮ ভোটার লিঙ্গানুপাত ৯৫৯। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪৬,২৭২ জন যার মধ্যে পুরুষ ভোটার ২৩,৭৪৯ জন এবং নারী ভোটার ২২,৫২৩ জন।
বেঙ্গল ব্রিটিশ ইন্ডিয়ান সোসাইটি
বেঙ্গল ব্রিটিশ ইন্ডিয়া সোসাইটি বা বঙ্গীয় ইঙ্গ-ভারত সমিতি ১৮৪৩ সালের ২০ এপ্রিল কলকাতায় জর্জ টমসন কর্তৃক প্রতিষ্ঠিত ব্রিটিশ ভারতের দ্বিতীয় রাজনৈতিক জনসংগঠন। এ ধরনের প্রথম সংগঠন ছিল ১৮৩৭ সালে প্রতিষ্ঠিত জমিদারদের সংগঠন ‘জমিনদারি অ্যাসোসিয়েশন’। পূর্ববর্তী সংগঠনটির মতো এটিও ছিল সীমিত পর্যায়ে ইন্দো-ব্রিটিশ সহযোগিতার ওপর ভিত্তি করে গঠিত একটি প্রকাশ্য রাজভক্ত প্রতিষ্ঠান। কিন্তু অন্তমুখী জমিদারদের সংগঠন, যেটি ভূমিভিত্তিক অভিজাতবর্গের স্বার্থসমূহকেই কেবল তুলে ধরত, থেকে ভিন্নতর বঙ্গীয় ইঙ্গ-ভারত সমিতি ছিল এমন একটি সংগঠন যেখানে কর্তৃত্ব করত বাংলার বুদ্ধিজীবীদের একটি অংশ, বিশেষত ইয়ং বেঙ্গল গ্র‚প, যারা পাশ্চাত্য শিক্ষা ও বুদ্ধির মাধ্যমে অর্জিত আভিজাত্যের গর্ব করত।
মহানটী
ফিল্মফেয়ার পুরস্কার দক্ষিণ, এবং সিমা সহ বেশ কয়েকটি মনোনয়নে কীর্তি সেরা অভিনেত্রীর পুরস্কার জিতেছিলেন। তিনি নরওয়ে তামিল ফিল্ম ফেস্টিভাল পুরস্কার এবং এডিসন পুরস্কারের জন্য মনোনীত হন। তিনি নরওয়ে তামিল ফিল্ম ফেস্টিভ্যাল অ্যাওয়ার্ডসে বিশেষ জুরি পুরস্কার পেয়েছিলেন।
ঘটনা
বেঙ্গালুরুতে জনপ্রিয় পুরোনো দিনের অভিনেত্রী সাবিত্রীকে অজ্ঞান অবস্থায় তাঁর ছোট ছেলে আবিষ্কার করে এবং হাসপাতালে ভর্তি করে, কোমা অবস্থায় এক বছর কাটে। ঘটনাটি গণমাধ্যমের তীব্র দৃষ্টি আকর্ষণ করে, কিন্তু সাবিত্রীর প্রাথমিক জীবন এবং ঠিকঠিকানা জনসাধারণের কাছে অজানা ছিল। এক সংবাদপত্রের সম্পাদক,- তোতলা সাংবাদিক মধুরবাণী এবং চিত্রগ্রাহক বিজয় অ্যান্টনিকে সাবিত্রীর জীবনী লেখার জন্য নিযুক্ত করে। মধুরবাণী সাবিত্রীর লেখা একটি চিঠি উদ্ধার করে, তাতে লেখা তিনি তাঁর পুত্রকে শঙ্করাইয়া নামে পরিচিত কারও কাছে নিয়ে যেতে চান। সম্পাদক জীবনী লেখার দায়িত্ব থেকে মুক্তি দেওয়ার পরেও মধুরবাণী তার গবেষণা চালিয়ে যায়। সে লুকিয়ে সাবিত্রির ঘরে ঢোকে এবং শুনতে পায় সাবিত্রীর কাকীমা তাঁর শৈশব সম্বন্ধে কথা বলছেন। ১৯৪২ সালে বিজয়ওয়াড়ায়, এক বিধবা সুভদ্রাম্মা এবং তাঁর মেয়ে সাবিত্রীকে সুভদ্রাম্মার বোন দুর্গাম্বা এবং তার স্বামী কে ভি চৌধুরী তাঁদের সঙ্গে নিয়ে গিয়েছিলেন, দ্বিতীয়জনের অসন্তোষ সত্ত্বেও। বক্তৃতা, চিন্তাভাবনা ও কর্মে উদার, সাবিত্রী এবং সুশীলা সেরা বন্ধু হয়ে ওঠে। সে একজন দক্ষ নৃত্যশিল্পী হয়ে ওঠে এবং পরে সুশীলার সাথে নাটকে অভিনয় করে চৌধুরীর জন্য উপার্জনও করে। এরকম একটি অনুষ্ঠানে তার অভিনয়ের জন্য সে হিন্দি চলচ্চিত্র অভিনেতা পৃথ্বীরাজ কাপুর দ্বারা প্রশংসিত হয়।
বেঙ্গল ব্রিটিশ ইন্ডিয়ান সোসাইটি
বেঙ্গল ব্রিটিশ ইন্ডিয়া সোসাইটির প্রবক্তা ছিলেন ব্রিটিশ নাগরিক জর্জ টমসন, যিনি প্রগতিশীল উইগীয় আদর্শে মুগ্ধ হয়ে এবং ভারতের ব্যাপারে কৌতূহলী হয়ে নিজেকে প্রধান করে ১৮৯৯ সালে লন্ডনে ব্রিটিশ ইন্ডিয়া সোসাইটি (ইঙ্গ-ভারত সমিতি) নামে একটি সংগঠন প্রতিষ্ঠা করেছিলেন। ১৮৪৩ সালের বসন্তকালে ভারতে তার সাময়িক আবাসকালে কলকাতায় একদল শিক্ষিত বাঙালির সাথে তার সাক্ষাৎ হয়। তাদেরকে নিয়ে তিনি জমিদারদের সংগঠনের প্রতিদ্বন্দ্বী একটি প্রতিষ্ঠান গঠন করেন। সম্ভবত তিনি ধরে নিয়েছিলেন যে, নবগঠিত প্রতিষ্ঠানটি তার নিজস্ব সংগঠন ইঙ্গ-ভারত সমিতির সংযোজিত অংশ হবে। কিন্তু শেষ পর্যন্ত এটা স্বশাসিত প্রতিষ্ঠান হিসেবে ‘বেঙ্গল ব্রিটিশ ইন্ডিয়া সোসাইটি’ নামে আবির্ভূত হয় এবং ইঙ্গ-ভারত সমিতি ও ভারতীয় সরকারের সাথে ঘনিষ্ঠ যোগাযোগ বজায় রাখে। এর লক্ষ্য ও উদ্দেশ্যাবলি ঘোষণা করা হয় এভাবে: ভারতীয় জনগণের মধ্যে সুনাগরিকের গুণাবলি গড়ে তোলা, তাদের মনে ব্রিটিশ শাসনের অবস্থা ও নিজেদের ‘ন্যায্য অধিকারসমূহ’ সম্পর্কে সচেতনতা সৃষ্টি করা এবং ইংল্যান্ডের শাসনকর্তা সার্বভৌম রাজা বা রানীর ব্যক্তি ও সরকারের প্রতি আনুগত্য প্রকাশের সাথে সঙ্গতি রেখে শান্তিপূর্ণ ও আইনানুগভাবে এগুলি আদায় করার জন্য চেষ্টা চালানো।
মহানটী
ঘটনা
চলচ্চিত্রের ক্রমবর্ধমান জনপ্রিয়তার কারণে নাটকে দর্শক উপস্থিতি কমে যায় এবং চৌধুরী বিশাল ক্ষতির মুখে পড়েন। তিনি সাবিত্রীকে মাদ্রাজ কেন্দ্রিক চলচ্চিত্র জগতে প্রবেশ করানোর চেষ্টা করেন, কিন্তু তার বয়স কম থাকায় এবং তামিল ভাষায় কথা বলতে না পারায় তার সম্ভাবনা বাধাপ্রাপ্ত হয়। সে অবশ্য অভিনেতা চয়ন বিভাগে কর্মরত রামসামী "জেমিনি" গণেশনের সাথে দেখা করতে সফল হয় এবং অভিনেতা চয়ন তালিকায় নিজের ছবি জমা দেয়। এক বছর পর, সেই তালিকাটি এক পরিচালকের হাতে আসে এবং তিনি সাবিত্রীকে চলচ্চিত্রে নিয়ে আসতে চান। কিন্তু সাবিত্রী সংলাপটি ভুল বলার ফলে তাঁকে বার করে দেওয়া হয়। তবে, তিনি চলচ্চিত্রের একটি গানে একটি ভূমিকা অর্জন করেন, এবং তাঁর বিশিষ্ট অভিনয় তাঁকে প্রধান ভূমিকার দিকে এগিয়ে যেতে সহায়তা করে।
ফুটবল ক্লাব সিয়ন
ফুটবল ক্লাব দে সিয়ন (Football Club de Sion, FC Sion; এছাড়াও ফুটবল ক্লাব সিয়ন, এফসি সিয়ন অথবা শুধুমাত্র সিয়ন নামে পরিচিত) হচ্ছে সিয়ন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০৯ সালে প্রতিষ্ঠিত হয়েছে। এফসি সিয়ন তাদের সকল হোম ম্যাচ সিয়নের স্তাদ তুবিয়েঁ খেলে থাকে; যার ধারণক্ষমতা হচ্ছে ১৪,৫০০। বর্তমানে এই ক্লাবের ম্যানেজারের দায়িত্ব পালন করছেন পাওলো ত্রামেজ্জানি এবং সভাপতির দায়িত্ব পালন করছেন খ্রিস্তিয়ঁ কোন্সতঁত্যাঁ। সুইস গোলরক্ষক কেভিন ফিকেনশার এই ক্লাবের অধিনায়কের দায়িত্ব পালন করছেন।
বেঙ্গল ব্রিটিশ ইন্ডিয়ান সোসাইটি
সোসাইটির প্রথম ১৫-সদস্যের নির্বাহী কমিটিতে অন্তর্ভুক্ত ছিলেন চারজন ইউরোপীয়ান ও এগারজন ভারতীয়। তাদের মধ্য থেকে জর্জ টমসন প্রেসিডেন্ট, জি.এফ রেমফ্রাই ও রামগোপাল ঘোষ ভাইস-প্রেসিডেন্ট এবং প্যারীচাঁদ মিত্র সম্পাদক ছিলেন। কমিটির ভারতীয় সদস্যবৃন্দ ছিলেন তারাচাঁদ চক্রবর্তী, দক্ষিণারঞ্জন মুখোপাধ্যায়, ব্রজনাথ ধর, কৃষ্ণমোহন ব্যানার্জী, হরি মোহন, গোবিন্দচন্দ্র সেন, চন্দ্রশেখর দেব, শ্যামাচরণ সেন ও সাতকড়ি দত্ত। এঁদের সকলেই ইয়ং বেঙ্গল গ্রুপের সাথে জড়িত ছিলেন।
মহানটী
ঘটনা
সাবিত্রীকে গণেশনের বিপরীতে অভিনয় করার প্রস্তাব দেওয়া হয়, গণেশন তখন অভিনেতা। তিনি সাবিত্রীকে তামিল ভাষা শেখান। দুই অভিনেতা একসঙ্গে মহাতারকা হয়ে ওঠেন এবং সাবিত্রী বিবাহিত গণেশনের প্রেমে পড়েন। তাঁরা গোপনে বিবাহ করেছিলেন, তার ফলে সাবিত্রীর পরিবারে সংঘর্ষ শুরু হয়। বিয়ের পরে ছবিতে অভিনয় করতে নারাজ থাকলেও, চলচ্চিত্র নির্মাতা এবং গণেশনের প্ররোচনায় সাবিত্রী অভিনয় জগতে ফিরে এসেছিলেন। চলচ্চিত্রগুলি সফল হতে দেখা যায়। সাবিত্রী দুটি সন্তান—একটি মেয়ে এবং একটি ছেলের জন্ম দেন। প্রাথমিকভাবে সাবিত্রীর কর্মজীবনকে সমর্থন করলেও, সাবিত্রীর খ্যাতির ছায়ায় গণেশন ঈর্ষান্বিত হয়ে পড়েন, এবং মদ্যপান শুরু করেন। সাবিত্রী তাঁকে থামানোর চেষ্টা করেন, কিন্তু গণেশন থামার পরিবর্তে তাঁকেও মদ্যপানে আহ্বান করেন।
ফুটবল ক্লাব সিয়ন
ঘরোয়া ফুটবলে, এফসি সিয়ন এপর্যন্ত ১৫টি শিরোপা জয়লাভ করেছে; যার মধ্যে ২টি সুইস সুপার লীগ এবং ১৫টি সুইস কাপ শিরোপা রয়েছে।
বেঙ্গল ব্রিটিশ ইন্ডিয়ান সোসাইটি
সোসাইটির মূল কাজ ছিল আমলাতন্ত্রের সাথে ‘লবিং’ করা এবং সরকারের নিকট আবেদন-পত্র পেশ করা। সরকারি অফিসমূহে ভারতীয়দের নিয়োগ বৃদ্ধি ও বিচার বিষয়ক সংস্কারের সনির্বন্ধ অনুরোধ জানিয়ে সরকারের নিকট বঙ্গীয় ইঙ্গ-ভারত সমিতি অনেক আবেদন-পত্র পাঠিয়েছিল। ভারতীয়দের ডেপুটি ম্যাজিস্ট্রেট হিসেবে নিয়োগদান ও নিবন্ধন বিভাগে সংস্কার সাধন এ প্রচেষ্টার ফল বলে মনে করা হয়। কিন্তু বঙ্গীয় ইঙ্গ-ভারত সমিতি অথবা জমিদারদের সমিতির মধ্যে কোনটিই খুব বেশি কিছু অর্জন করতে পারে নি, যদিও ভারতে রাজনৈতিক দলসমূহের জন্মলাভে এগুলি পথিকৃতের ভূমিকা পালন করেছিল। ১৮৫০ সাল নাগাদ উভয় প্রতিষ্ঠানই নিস্তেজ হয়ে যায়।